


Vispārīgā vienošanās 
par apkures kokskaidu granulu piegādi

	Jūrmalā
	Līguma datums ir pēdējā pievienotā
 elektroniskā paraksta un laika zīmoga datums




Valsts sabiedrība ar ierobežotu atbildību “Nacionālais rehabilitācijas centrs “Vaivari””, reģistrācijas Nr. 40003273900, adrese: Asaru prospekts 61, Jūrmala, LV- 2008, kuru saskaņā ar statūtiem pārstāv  valdes priekšsēdētāja Stella Lapiņa, valdes locekļi Zoja Osipova un Renārs Putniņš (turpmāk tekstā – Pasūtītājs), no vienas puses, un
SIA “Akvarius”, reģistrācijas Nr.40103031530, juridiskā adrese: Tirzas iela 1, Rīga, LV-1024 (turpmāk tekstā – Piegādātājs), kuru uz statūtu pamata pārstāv valdes loceklis Andrejs Drozdovs, no otras puses, 
SIA “Latgales Granulas”, reģistrācijas Nr. 52403034911, juridiskā adrese: "Aļņi 5" – 11, Aļņi, Dekšāres pag., Rēzeknes nov., LV-4628 (turpmāk tekstā – Piegādātājs), kuru uz statūtu pamata pārstāv tās valdes loceklis Āris Sparāns, no trešās puses,
[bookmark: _Hlk192512045][bookmark: _Hlk192512139]SIA “Scandbio Latvia”, reģistrācijas Nr. 40003356780 , juridiskā adrese: “Griķi”, Laucienes pag., Talsu nov., LV-3285 (turpmāk tekstā – Piegādātājs), kuru uz pilnvaras pamata pārstāv tās valdes loceklis Māris Ziediņš, no ceturtās puses,
SIA “AiDEX”, reģistrācijas Nr. 5020338920,  juridiskā adrese: Rīga, Jelgavas iela 47, LV-1004, (turpmāk tekstā – Piegādātājs), kuru uz statūtu pamata pārstāv tās valdes loceklis Vladimirs Juženko, no piektās puses,

visi kopā un katrs atsevišķi turpmāk saukti - „Puses/ puse”, pamatojoties uz atklāta konkursa, ID Nr. VSIA NRC „Vaivari” 2024/42, rezultātiem, noslēdz šāda satura Vispārīgo vienošanos: (turpmāk – Vienošanās):
1.	VIENOŠANĀS PRIEKŠMETS, TERMIŅŠ
0. Vienošanās paredz kārtību, kādā Pasūtītājs izvēlas Piegādātāju apkures kokskaidu granulu (turpmāk tekstā Prece) piegādei, un kādā tiek slēgts “Apkures kokskaidu granulu piegāde” līgums (turpmāk tekstā – Līgums) starp Piegādātāju un Pasūtītāju, noteikti Pušu pienākumi un tiesības Vienošanās un Līgumu izpildē, kā arī kā tiek pieņemti un apmaksāti Līguma ietvaros izpildītie pasūtījumi (turpmāk tekstā – Darbi).
0. Noslēdzot Vienošanos, Piegādātājs ir ieguvis tiesības piedalīties Pasūtītāja organizētajās piegādes cenu aptaujās, iesniegt savus piedāvājumus un piedāvāt Pasūtītājam par noteiktu cenu kokskaidu granulas, kas atbilst iepirkuma, tajā skaitā tehniskās specifikācijas un Pasūtītāja uzaicinājuma prasībām. 
0. Vienošanās stājas spēkā ar dienu, kad tā ir parakstīta gan no Pasūtītāja, gan no Piegādātāja puses, un ir spēkā 12 mēnešus.
1. UZAICINĀJUMA NOSŪTĪŠANA, CENU PIEDĀVĀJUMA IESNIEGŠANA, VĒRTĒŠANA
UN LĪGUMA SLĒGŠANAS KĀRTĪBA
1. Lai noslēgtu Līgumu, Pasūtītājs veic cenu aptauju starp Piegādātājiem, ar kuriem Pasūtītājs ir noslēdzis Vienošanos.
1. Pasūtītājs vismaz 10 (desmit) dienas pirms konkrēta Līguma noslēgšanas uz Piegādātāju kontaktpersonu elektronisko pasta adresi nosūta uzaicinājumu iesniegt cenu piedāvājumu (turpmāk tekstā – Uzaicinājums). Piedāvājuma iesniegšanas termiņš tiks noteikts uzaicinājumā. Cenu aptaujas tiks organizētas orientējoši ik pēc 2 (diviem) mēnešiem, taču nepieciešamības gadījumā biežāk vai retāk, atbilstoši Pasūtītāja vajadzībai. 
1. Nosūtot Uzaicinājumu, Pasūtītājs norāda pasūtījuma izpildes apjomu, termiņu, cenu piedāvājuma iesniegšanas termiņu, kā arī citu informāciju, ja tas ir nepieciešams.
1. Konkrētā Piegādātāja kontaktpersona pēc elektroniski saņemtā Uzaicinājuma tās pašas dienas laikā elektroniski apstiprina Uzaicinājuma saņemšanu, nosūtot apstiprinājumu uz Pasūtītāja kontaktpersonas elektroniskā pasta adresi. Gadījumā, ja Piegādātājs nesniedz apstiprinājumu par Uzaicinājuma saņemšanu šajā punktā noteiktajā kārtībā, tiek pieņemts, ka Pasūtītāja elektroniski nosūtītais Uzaicinājums ir piegādāts (saņemts) nākamajā darba dienā pēc Uzaicinājuma nosūtīšanas uz konkrētā Piegādātāja kontaktpersonas elektroniskā pasta adresi.
1. Piegādātājs, ievērojot Uzaicinājumā noteikto iesniegšanas termiņu, kārtību un iesniegšanas veidu, iesniedz Pasūtītāja atbildīgajai personai cenu piedāvājumu atbilstoši Uzaicinājumā norādītajam. Piedāvājumā Piegādātājam ir jāsniedz informācija par visām Pasūtītāja Uzaicinājumā norādītajām pozīcijām.
1. Ja Piegādātājs Uzaicinājumā noteiktajā termiņā piedāvājumu neiesniedz, tad uzskatāms, ka Piegādātājs atsakās no konkrētā pasūtījuma izpildes Ja Piegādātāja piedāvājums neatbilst Vienošanās nosacījumiem vai Uzaicinājumā noteiktajam, Pasūtītājs neakceptē piedāvājumu.
1. Pasūtītājam ir tiesības lūgt Piegādātājam detalizēti izskaidrot tā cenu piedāvājumā norādīto pasūtījuma izmaksu veidošanos. Piegādātājam ir pienākums detalizēti izskaidrot piedāvājumā norādīto pasūtījuma izmaksu veidošanos 2 (divu) darba dienu laikā no Pasūtītāja pieprasījuma saņemšanas dienas. 
1. Līguma slēgšanas tiesības ar Pasūtītāju tiek piešķirtas Piegādātājam, kura cenu piedāvājums atbilst noteiktajām prasībām un ir ar viszemāko piedāvāto cenu.
1. Ja vairāku Piegādātāju iesniegtās zemākās cenas sakrīt, tad Pasūtītājs atkārtoti nosūta Uzaicinājumu Piegādātājiem, kuriem sakrīt zemākās cenas, lūdzot atkārtoti iesniegt cenu piedāvājumu, norādot uz to, ka Līguma slēgšanas tiesības tiks piešķirtas Pretendentam, kurš piedāvās viszemāko cenu. 
1. Pasūtītājam ir tiesības noraidīt Piegādātāja cenu piedāvājumu un izsludināt atkārtotu cenu aptauju, ja visu Piegādātāju, ar kuriem Pasūtītājs ir noslēdzis Vienošanos, iesniegtais cenu piedāvājums pārsniedz Pasūtītāja plānotās pasūtījuma izmaksas.
1. Pēc lēmuma pieņemšanas par Līguma slēgšanas tiesību piešķiršanu Pasūtītājs 3 (trīs) darba dienu laikā informē visus Piegādātājus, kuri iesnieguši piedāvājumu cenu aptaujā, par pieņemto lēmumu attiecībā uz Līguma slēgšanu. Informācija par Pasūtītāja pieņemto lēmumu tiek sniegta uz Vienošanās dokumentā norādīto Piegādātāja kontaktpersonas elektroniskā pasta adresi.
1. Piegādātājam, kuram piešķirtas Līguma slēgšanas tiesības, Līgums jāparaksta 3 (trīs) darba dienu laikā no Pasūtītāja uzaicinājuma parakstīt Līgumu saņemšanas dienas. Ja Piegādātājs neparaksta Līgumu noteiktajā termiņā, Piegādātājs zaudē tiesības uz attiecīgā pakalpojuma izpildi un Pasūtītājam ir tiesības slēgt Līgumu ar Piegādātāju, kurš piedāvājis nākamo zemāko cenu, vai arī rīkot jaunu cenu aptauju, ievērojot Vienošanās dokumentā norādīto kārtību.
1. LĪGUMA SUMMA UN APMAKSAS KĀRTĪBA
2. Vienošanās kopējā līgumcena ir EUR 305900 (trīs simti pieci tūkstoši deviņi simti euro un 00 centi) bez pievienotās vērtības nodokļa . 
2. Pasūtītājs par veiktajiem pasūtījumiem samaksu veic atbilstoši Vienošanās un Līguma noteikumiem.
2. Katra vienības cena ietver visas Piegādātāja izmaksas, kas viņam rodas saistībā ar Līguma izpildi, un visus piemērojamos nodokļus (izņemot tikai pievienotās vērtības nodokli), kas Piegādātājam ir jāmaksā saskaņā ar Latvijas Republikas normatīvajiem aktiem. 
2. Piegādātājs uzņemas risku par Darbu kvalitāti un atbilstību Iepirkumā noteiktajām Pasūtītāja prasībām, tostarp par piegādāto kokskaidu granulu atbilstību prasībām un konstatēto neatbilstību novēršanu, par citiem darbiem un to izmaksām, kas izriet no Darbu apraksta arī tad, ja tās nav tieši norādītas Vienošanās un Līguma dokumentos, bet ir nepieciešamas Līguma pilnīgai izpildei Iepirkumā paredzētajā apjomā, kvalitātē un termiņā. Šādu neparedzēto darbu dēļ vienības cena netiek grozīta. 
2. Pasūtītājs samaksu Līguma izpildē veic bez priekšapmaksas, ar starpmaksājumiem, tikai pēc Darbu daļas izpildes un pieņemšanas Vienošanās un Līgumā noteiktajā kārtībā.
2. Piegādātājs ir tiesīgs saņemt samaksu tikai par noteiktajā termiņā faktiski kvalitatīvi veiktiem un Pasūtītāja pieņemtiem Darbiem. Samaksa par veiktajiem darbiem tiek aprēķināta atbilstoši abpusēji parakstītajam pieņemšanas - nodošanas aktam vai citam dokumentam, par pamatu ņemot piegādāto kokskaidu granulu daudzumu un faktisko vienības cenu Līguma izpildes periodā. 
2. Darbu samaksas kārtība ir sekojoša:
6. Piegādātājs pēc katras piegādes veikšanas iesniedz Pasūtītāja atbildīgajam pārstāvim piegādes vietā pavadzīmi vai, ja tādas nav, tad Darbu pieņemšanas – nodošanas aktu un rēķinu. Pasūtītāja atbildīgajam pārstāvim piegādes vietā ir jāpieņem veiktie Darbi un jāparaksta pavadzīme vai akts vai rakstiski jānorāda attiecīgie trūkumi ne vēlāk kā 3 (trīs) darba dienu laikā pēc iepriekšminētā dokumenta saņemšanas. 
6. Pasūtītājam ir jāapmaksā Piegādātāja veiktie Darbi ne vēlāk kā 30 (trīsdesmit) dienu laikā ikreiz pēc pavadzīmes parakstīšanas vai, ja tādas nav, tad pēc Darbu pieņemšanas – nodošanas akta abpusējas parakstīšanas un pareiza rēķina saņemšanas.
2. Samaksu veic, pārskaitot uz Līgumā norādīto norēķinu kontu kredītiestādē. Par samaksas dienu ir uzskatāma veiktajā maksājuma uzdevumā norādītā diena.
1. KOKSKAIDU GRANULU PIEŅEMŠANAS - NODOŠANAS KĀRTĪBA
3. Piegādātājs piegādā un nodod Pasūtītājam kvalitatīvas un tehniskai specifikācijai atbilstošas kokskaidu granulas Uzaicinājumā un cenu aptaujās norādītājā termiņā un apjomā. 
3. Piegādāto kokskaidu granulu pieņemšanas laiki piegādes vietā ir darba dienās no plkst. 6:00 līdz 21:00. Pasūtītājs nodrošina piegādāto kokskaidu granulu pieņemšanu ne vēlāk kā vienas stundas laikā no piegādes brīža, kas Līguma izpratnē ir attiecīgās kokskaidu granulu kravas Piegādātāja pieteikšanās pie Pasūtītāja atbildīgā pārstāvja piegādes vietā, kurš pieņemšanas - nodošanas dokumentā veic atzīmi par pieteikšanās laiku. Izņēmuma gadījumos piegādāto kokskaidu granulu pieņemšana var notikt arī citās dienās un laikos, ja par to Puses vienojās iepriekš.
3. Līguma izpratnē par kokskaidu granulu kravas pieņemšanas - nodošanas faktu apstiprinošu dokumentu tiek uzskatīta pavadzīme vai, ja tādas nav, tad pieņemšanas – nodošanas akts. Pasūtītājs noformē pieņemšanas - nodošanas dokumentu un Piegādātāja eksemplāru izsniedz transportlīdzekļa vadītājam. 
3. Kokskaidu granulu vizuāla kvalitātes novērtēšana tiek veikta, uzsākot kravas izkraušanu.
1. SADARBĪBAS KĀRTĪBA UN ATBILDĪGĀS PERSONAS
4. Visi oficiālie paziņojumi, lūgumi, prasības saistībā ar Vienošanos un Līgumu ir uzskatāmi par nodotiem otrai pusei, ja tie ir nodoti otras puses kontaktpersonai personīgi vai nosūtīti pa pastu ierakstītā vēstulē, vai nosūtīti elektroniski, parakstīti ar drošu elektronisko parakstu. Personīgi izsniegts dokuments ir uzskatāms par saņemtu tā izsniegšanas dienā; elektroniski nosūtīts dokuments vai informācija ir uzskatāms par saņemtu nākošajā darba dienā pēc nosūtīšanas; pa pastu nosūtīts dokuments ir uzskatāms par saņemtu termiņā atbilstoši pasta noteikumiem un sūtījuma veidam.
4. Savstarpējā saziņa par darbu izpildi notiek, izmantojot Vienošanās dokumentā norādīto atbildīgo personu kontaktinformāciju vai citu kontaktinformāciju, par kuru ir paziņojusi otra puse.
4. Lai sekmīgi vadītu Līguma izpildi, Piegādātājs un Pasūtītājs norīko atbildīgo personu, kura risina ar Līguma izpildi saistītos jautājumus, tostarp, Pasūtītāja kontaktpersona pārbauda Darbu atbilstību Iepirkuma nosacījumiem un pieņem Darbus vai nozīmē Darbu pieņemšanas personu. Pusēm ir tiesības nomainīt atbildīgo personu, iepriekš par to brīdinot otru Pusi. 
4. Pušu atbildīgās kontaktpersonas: 
5.4.1. Pasūtītāja par Līguma izpildi atbildīgā persona  ir Tehniskās nodaļas vadītājs Deniss Romanovičs, tālrunis 29293501, e-pasts: deniss.romanovics@nrc.lv .
5.4.2.Piegādātāja par Līguma izpildi atbildīgā persona ir:
	Pretendenta nosaukums:
	SIA “AiDEX”
	SIA “Akvariuss”
	SIA “Latgales Granulas”
	SIA “Scandbio Latvia”

	Kontaktpersonas vārds, uzvārds:
	Vladimirs Juženko
	Valdes loceklis Andrejs Drozdovs
	Jānis Skabs
	Pārdošanas speciāliste Inese Himiča

	Kontaktpersonas tālrunis, faksa numurs, e-pasta adrese:
	vladimirs@aidex.lv ; +371 29 694 464
	Tālr. +371 26339943
akvarius@akvarius.lv
	Tālr.29473067
latgalesgranulas@inbox.lv
	Tālr. 20010614 
e-pasts: inese.himica@scandbio.com


.
4. Puses apņemas savlaicīgi informēt viena otru par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas negatīvi ietekmē Līguma precīzu un pilnīgu izpildi noteiktajos termiņos.
1. PIEGĀDĀTĀJA PIENĀKUMI UN TIESĪBAS 
5. Papildus citos Vienošanās un Līguma, kas noslēgts starp Pasūtītāju un Piegādātāju, punktos minētajam, Piegādātājam ir šādi pienākumi un tiesības saistībā ar Darbiem:
0. Garantēt Preces kvalitāti saskaņā ar iepirkuma, Vienošanās un Līguma noteikumiem.
0. Piegādātājam ir pienākums izpildīt Darbus atbilstoši Vienošanās un Līguma noteikumiem un novērst jebkuras neatbilstības, līdz visas Pasūtītāja pamatotas prasības ir pilnībā izpildītas. 
0. Piegādātājam ir pienākums nodrošināt visu nepieciešamo darbaspēku un citus resursus, lai pilnībā izpildītu Vienošanās un Līguma saistības noteiktajā apmērā, termiņā un kvalitātē.
0. Piegādātājam ir pienākums nodot Darbus Pasūtītājam Vienošanās un Līgumā paredzētajā kārtībā. 
0. Piegādātājam ir pienākums nodrošināt Darbu izpildi atbilstoši spēkā esošajiem normatīvajiem aktiem.
0. Piegādātājam ir pienākums savlaicīgi informēt Pasūtītāja atbildīgās personas par visiem notikumiem, kas var traucēt vai kavēt Darbu izpildi.
0. Piegādātājs izraksta un iesniedz Pasūtītājam rēķinus Vienošanās un Līgumā atrunāto maksājumu veikšanai. 
0. Piegādātājam ir pienākums attiecīgos rēķinus saskaņot ar Pasūtītāja atbildīgo personu Līguma izpildē. 
0. Piegādātājam ir tiesības saņemt samaksu par pienācīgi veiktiem Darbiem atbilstoši Vienošanās un Līgumā paredzētajam.
0. Pēc Pasūtītāja rakstiska pieprasījuma Piegādātājam ar saviem resursiem nekavējoties jānodrošina Preču laboratorisko testu veikšana, tam atbilstoši sertificētā laboratorijā pēc Pasūtītāja izvēles, lai noteiktu Preču atbilstību piegādes līguma nosacījumiem.
0. Preču laboratorisko testu veikšana noteikta vismaz vienu reizi visā piegādes līguma darbības termiņā, vai biežāk, ja pasūtītājs izstāda rakstveida pretenzijas par Preces kvalitāti.
1. PASŪTĪTĀJA PIENĀKUMI UN TIESĪBAS 
6. Papildus citos Vienošanās un Līguma punktos minētajam Pasūtītājam ir šādi pienākumi un tiesības saistībā ar Darbiem:
0. Nodrošināt Līgumu noslēgšanas organizēšanu Vienošanās noteiktajā kārtībā;
0. Pasūtītājam ir pienākums nodrošināt piekļūšanu izkraušanas vietai iepriekš norunātajā laikā.
0. Pasūtītājam ir pienākums pārbaudīt, pieņemt un apmaksāt Darbus Vienošanās un Līgumā noteiktajā kārtībā un apmērā.
0. Pasūtītājam ir pienākums savlaicīgi informēt Piegādātāju par visiem notikumiem, kas var traucēt vai kavēt Darbu izpildi.
0. Pasūtītāja atbildīgajai personai par Vienošanās un Līguma izpildi ir tiesības pieprasīt Piegādātājam sniegt informāciju par Līguma izpildes gaitu un dot saistošus norādījumus, ciktāl tie negroza Vienošanos un Līgumu vai nepadara neiespējamu Vienošanās un Līguma izpildi.
1. PUŠU ATBILDĪBA
7. Puses ir atbildīgas par Vienošanās un Līguma pārkāpuma dēļ otrai pusei vai trešajām personām nodarītiem tiešajiem zaudējumiem atbilstoši Vienošanās un Līguma noteikumiem un Latvijas Republikā spēkā esošajām tiesību normām, bet zaudējumi, kas radušies no trešo personu pretenzijām, netiek atlīdzināti. Netiešie zaudējumi – neiegūtie ienākumi, kurus Puse būtu saņēmusi, otrai Pusei izpildot saistības, netiek atlīdzināti.
7. Par Darbu izpildes termiņa kavēšanu Piegādātājs maksā līgumsodu 0,05 % apmērā no termiņā nepiegādāto Darbu daļas kopējās summas (bez PVN) uz termiņa pēdējo dienu par katru nokavēto dienu. Līgumsodu aprēķina sākot no pirmās dienas, kad tiek nokavēts Darbu izpildei noteiktais termiņš.
7. Par pieņemto darbu apmaksas termiņa kavēšanu Pasūtītājs maksā līgumsodu 0,05 % apmērā no konkrēta nokavētā maksājuma summas (bez PVN) uz maksājuma termiņa pēdējo dienu par katru nokavēto dienu. Līgumsodu aprēķina sākot no pirmās dienas, kad tiek nokavēts maksājums.
7. Līgumsoda kopējā summa katrai pusei nedrīkst pārsniegt 10 % no Līgumcenas (summa bez PVN).
7. Līgumsoda samaksa neatbrīvo vainīgo Pusi no zaudējumu atlīdzības pienākuma, kas otrai pusei radušies Līguma saistību pārkāpuma dēļ.
7. Līgumsoda samaksa neatbrīvo no Vienošanās un Līguma saistību pienācīgas izpildes.
1. PERSONU DATU APSTRĀDE
8. Ja Piegādātājam Līguma izpildes ietvaros būs piekļuve personas datiem, Piegādātājs saskaņā ar Eiropas Parlamenta un Padomes 2016.gada 27.aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula, turpmāk – Regula) un tās 4.pantā noteiktajiem terminiem būs uzskatāms par apstrādātāju attiecībā uz Pasūtītāja vārdā veikto personas datu apstrādi, ko Piegādātājs ir uzņēmies veikt saskaņā ar Līgumu. Pasūtītājs ir šo personas datu pārzinis.
8. Piegādātājs nodrošina normatīvajos aktos noteikto fizisko personu datu aizsardzības obligāto tehnisko un organizatorisko prasību izpildi.
8. Piegādātājs apņemas Līguma izpildes laikā un pēc Līguma termiņa beigām neizpaust trešajām personām nekādu Līguma izpildes laikā iegūto fizisko personu datus saturošo informāciju. Minētais pienākums attiecas arī uz Pušu darbiniekiem. 
8. Pasūtītājs nosaka personas datu apstrādes nolūkus, līdzekļus, apmēru un nodrošina, ka tiek veikta tikai tāda personas datu apstrāde, kurai ir tiesisks pamats.
8. Piegādātājs veic personas datu apstrādi godprātīgi un saskaņā ar spēkā esošajiem normatīvajiem aktiem, tajā skaitā Regulu, Līgumu un Pasūtītāja rakstveidā dotajām likumīgajām norādēm. Izpildītājs neizmanto personas datus savām vajadzībām vai citiem, no Līguma tieši neizrietošiem nolūkiem, vai citādi, kā vien saskaņā ar Pasūtītāja norādījumiem vai normatīvajiem aktiem.
8. Piegādātājs apņemas īstenot atbilstošus tehniskus un organizatoriskus pasākumus, lai nodrošinātu apstrādājamo personas datu drošības līmeni, ņemot vērā tehnikas līmeni, īstenošanas izmaksas un personas datu apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes risku attiecībā uz fizisku personu tiesībām un brīvībām, tai skaitā:
5. izmantot datortehniku ar licencētu programmatūru;
5. izmantot programmatūru, kurai vismaz reizi mēnesī tiek uzstādīti programmatūras ražotāja kritiskie un drošības atjauninājumi, ja tādi ir pieejami;
5. izmantot datortehniku, kura aprīkota ar strādājošu pretvīrusu programmatūru, kurai automātiski un regulāri atjauninās pretvīrusu definīcijas;
5. aizsargāt savu lokālo datortīklu ar ugunsmūri;
5. nodrošināt spēju laicīgi atjaunot personas datu pieejamību un piekļuvi tiem gadījumā, ja ir noticis fizisks vai tehnisks negadījums;
5. nodrošināt regulāru tehnisko un organizatorisko pasākumu efektivitātes testēšanu, izvērtēšanu un novērtēšanu, lai nodrošinātu personas datu apstrādes drošību.
8. Piegādātājs nodrošina, ka fiziskas personas, kuras Līguma izpildes ietvaros ir pilnvarotas apstrādāt personas datus Izpildītāja vārdā, ir rakstveidā apņēmušās ievērot konfidencialitāti vai viņām ir noteikts attiecīgs likumisks pienākums ievērot konfidencialitāti, tostarp, nelikumīgi neizpaust personas datus arī pēc darba tiesisko vai citu līgumisko attiecību izbeigšanās. Izpildītājs veic pasākumus, lai nodrošinātu, ka jebkura fiziska persona, kas darbojas Izpildītāja pakļautībā un kam ir piekļuve personas datiem Līguma izpildes ietvaros, tos neapstrādā bez Pasūtītāja norādījumiem, izņemot, ja minētajai personai tas jādara saskaņā ar normatīvajiem aktiem.
8. Ciktāl tas ir iespējams, Piegādātājs palīdz Pasūtītājam atbildēt uz pieprasījumiem par Regulā paredzēto datu subjekta tiesību īstenošanu.
8. Piegādātājs apņemas sniegt visu nepieciešamo informāciju pēc Pasūtītāja vai saskaņā ar Līgumu noteiktās Kontaktpersonas pieprasījuma, kas nepieciešama, lai apliecinātu, ka Izpildītājs pilda šajā Līgumā noteikto, tai skaitā apņemas sadarboties un bez kavēšanās sniegt informāciju Pasūtītāja organizēta audita vai pārbaudes laikā.
8. Piegādātājs bez iepriekšējas rakstiskas Pasūtītāja atļaujas nepiesaista citus apakšuzņēmējus. Ja Izpildītājs vēlās piesaistīt apakšuzņēmēju, Izpildītājs par to attiecīgi informē Pasūtītāju, sniedzot aprakstu par apakšuzņēmēju un tā sniegtajiem pakalpojumiem vismaz 5 (piecas) darba dienas pirms Līguma ar apakšuzņēmēju noslēgšanas, tādējādi sniedzot Pasūtītājam iespēju iebilst pret šādām izmaiņām.
8. Piegādātājs nodrošina, ka gadījumā, ja Izpildītājs piesaista papildu apakšuzņēmēju konkrētu personas datu apstrādes darbību veikšanai Pasūtītāja vārdā saskaņā ar Līgumu, šim apakšuzņēmējam nosaka tos pašus personas datu aizsardzības pienākumus, kas ir noteikti šajā Līgumā.
8. Piegādātājs, tiklīdz tam kļuvis zināms personas datu aizsardzības pārkāpums vai ir aizdomas par personas datu aizsardzības pārkāpumu, bez nepamatotas kavēšanās paziņo par to Pasūtītājam.
8. Piegādātājs ciktāl tas ir iespējams un nav pretrunā ar normatīvajiem aktiem, informē Pasūtītāju par datu subjekta pieprasījumiem, valsts iestāžu vai citu personu pieprasījumiem izpaust Pasūtītāja vārdā apstrādājamos personas datus. Pirms atbildes sniegšanas, Izpildītājs apņemas saskaņot atbildes saturu ar Pasūtītāju.
8. Piegādātājs palīdz Pasūtītājam nodrošināt Regulas 32.pantā noteiktās apstrādes drošības prasības un 33-36.pantā noteiktos pienākumus.
8. Katra no Pusēm uzņemas atbildību par Līguma ietvaros uzņemto saistību izpildi atbilstoši Regulai un citiem spēkā esošiem normatīvajiem aktiem, kas regulē personas datu apstrādi un aizsardzību.
8. Puses vienojas, ka datu subjektu un trešo personu prasījumus Puses primāri nodod viena otrai risināšanā, atbilstoši pienākumiem, kas Pusēm izriet no Līguma, spēkā esošajiem normatīvajiem aktiem vai Pasūtītāja likumīgajām norādēm. Puses šādu prasījumu gadījumā izmanto visus saprātīgi iespējamos un samērīgos tiesiskos līdzekļus savu interešu aizstāvībai un prasījumu risināšanai un lai izvairītos no zaudējumiem sev un otrai Pusei.

1. NEPĀRVARAMA VARA
9. Puses tiek atbrīvotas no atbildības par Vienošanās un Līguma saistību neizpildi vai izpildes kavēšanu un pie viņas nevar vērsties ar zaudējumu piedziņas prasījumu vai vainot Vienošanās un  Līguma nepildīšanā, ja izpildi kavē nepārvaramas varas apstākļi, piemēram, stihiskas nelaimes, ārējie normatīvie akti vai valsts institūciju lēmumi, kas tieši ietekmē Vienošanās un Līguma izpildi. Iekārtu vai materiālu defektus vai to piegādes kavējumus var uzskatīt par nepārvaramas varas apstākļiem tikai tad, ja tie tieši izriet no nepārvaramas varas darbības.
9. Par nepārvaramas varas apstākļiem ir atzīstams notikums, kas atbilst visām turpmāk minētajām pazīmēm:
1. No kura nav iespējams izvairīties un kura sekas nav iespējams pārvarēt;
1. Kuru Vienošanās un Līguma slēgšanas brīdī nebija iespējams paredzēt;
1. Kas nav radies puses vai tās kontrolē esošas personas kļūdas vai rīcības dēļ;
1. Kas padara saistību izpildi ne tikai apgrūtinošu, bet arī neiespējamu.
9. Līgumslēdzējai pusei, kurai ir iestājušies nepārvaramas varas apstākļi, nekavējoties rakstiski ir jāinformē par to otra puse, kā arī dokumentāli jāpierāda nepārvaramas varas apstākļi. 
1. VIENOŠANĀS UN LĪGUMA GROZĪŠANA
10. Puses, savstarpēji rakstiski vienojoties, ir tiesīgas izdarīt Vienošanās un Līguma grozījumus, ja tie nemaina Vienošanās un Līguma vispārējo raksturu (Vienošanās un Līguma veidu un Iepirkuma dokumentos noteikto mērķi). Pasūtītājs uzņemas risku par Vienošanās un Līgumā sākotnēji neparedzētiem darbiem, par kuriem risks nav jāuzņemas Piegādātājam, un vajadzības gadījumā groza Vienošanos un Līgumu, ja to pieļauj Publisko iepirkumu likums, Vienošanās un Līguma noteikumi. Pasūtītājs uzņemas risku šādos gadījumos:
0. Neparedzēto darbu nepieciešamība ir radusies tādu no Pušu gribas neatkarīgu apstākļu dēļ, kurus puses, slēdzot Vienošanos un Līgumu, nevarēja paredzēt;
0. Neparedzētie darbi ir ierosināti pēc Pasūtītāja iniciatīvas, pasūtītājam precizējot vai papildinot Vienošanās un Līguma priekšmetu vai Vienošanās un Līguma objektu;
0. Vienošanās un Līgums objektīvu, no piegādātāja gribas neatkarīgu iemeslu dēļ nav izpildāms, ja netiek veikti neparedzētie darbi.
10. Saņemot Piegādātāja iesniegumu par Vienošanās un Līguma grozīšanu vai citādi konstatējot nepieciešamību grozīt Vienošanās un Līgumu, Pasūtītājs izvērtē nepieciešamo grozījumu apjomu, objektīvo pamatojumu, raksturu, būtiskumu un pieļaujamību Publisko iepirkumu likuma izpratnē, ņemot vērā kompetento institūciju izstrādātos metodiskos norādījumus un vadlīnijas. Ja konkrētie grozījumi ir pieļaujami, tad tos klasificē, konkrēti atsaucoties uz Publisko iepirkumu likuma 61.panta attiecīgo daļu, Vienošanās un Līguma punktu. Pasūtītājs Vienošanās un Līguma grozījumu preambulā norāda vai atsevišķā lēmumā izvērtē katra grozījuma objektīvo nepieciešamību (pamatojumu), izdarītos apsvērumus un juridisko pamatojumu grozījumu pieļaujamībai.
10. Iepirkuma dokumentos noteiktās prasības Vienošanās un Līguma izpildē ir spēkā un ir jāievēro arī tad, ja tie nav pievienoti kā Vienošanās un Līgumam pielikums. 
10. Pamatojot ar Publisko iepirkumu likumu un Vienošanos, Līguma priekšmets var tikt grozīts tikai kādā no turpmāk minētajiem gadījumiem vai Vienošanās un Līgumā citur minētā gadījumā:
3. Ikvienā gadījumā, kad grozījumi nav būtiski, atbilstoši Publisko iepirkumu likuma 61.panta pirmās daļas 1.un 2.punktam.
3. Piemērojot Publisko iepirkumu likuma 61.panta pirmās daļas 3.punktu un piekto daļu, - lai nodrošinātu sekmīgāku Līguma izpildes rezultātu, Pasūtītājs, pamatojot ar objektīvu nepieciešamību, ņemot vērā ekonomisko pamatotību, efektivitāti un Līguma kvalitātes uzlabošanu, bet nevērtējot attiecīgo grozījumu būtiskumu, var izdarīt grozījumus Līgumā, nesasniedzot 10 % (desmit procentus) no sākotnējās līgumcenas, bet neieskaitot grozījumus, kuri veikti atbilstoši Līguma 10.4.3.1.apakšpunktam, un 10.4.4., 10.4.5.punktam.
3. Piemērojot Publisko iepirkumu likuma 61.panta trešās daļas 1.punktu, Pasūtītājs paredz šādu gadījumu iespēju, nosacījumus, grozījumu apjomu un būtību:
2. Ja pēc Līguma noslēgšanas normatīvajos aktos tiek izdarīti grozījumi nodokļos un/vai nodevās, kas Piegādātājam pazemina vai paaugstina Līguma Darbu izmaksas un kuru ietekme uz izmaksām ir precīzi nosakāma (piemēram, PVN) vai pārbaudāma, tad pēc abu Pušu savstarpējas vienošanās līgumcena var tikt grozīta attiecīgo grozījumu apmērā.
3. Piemērojot Publisko iepirkumu likuma 61.panta trešās daļas 2.punktu, - ietverot darbus, kas sākotnēji nav paredzēti Līgumā, kā arī izslēdzot darbus, kas ir paredzēti Līgumā, ja šādu grozījumu dēļ līgumcenas pieaugums, ko noteic kā visu secīgi veikto grozījumu naudas vērtības summu, nepārsniedz 50 % (piecdesmit procentus) no sākotnējās līgumcenas.
3. Piemērojot Publisko iepirkumu likuma 61.panta trešās daļas 3.punktu, - ietverot darbus, kas sākotnēji nav paredzēti Līgumā, kā arī izslēdzot darbus, kas ir paredzēti Līgumā, ja šādu grozījumu dēļ līgumcenas pieaugums, ko noteic kā visu secīgi veikto grozījumu naudas vērtības summu, nepārsniedz 50 % (piecdesmit procentus) no sākotnējās līgumcenas.
3. Piemērojot Publisko iepirkumu likuma 61.panta trešās daļas 4.punktu, - ja Piegādātājs tiek aizstāts ar citu piegādātāju.
10. Vienošanās un Līgums netiek grozīts, ja tas atbilstoši Publisko iepirkumu likuma regulējumam konkrētajā gadījumā nav pieļaujams vai ja plānotie grozījumi pēc būtības maina Vienošanās un Līguma veidu vai mērķi.
10. Grozot Līguma priekšmetu, atbilstoši katram konkrētajam gadījumam var tikt grozīta arī līgumcena, Darbu izpildes termiņš un citi atbilstošie noteikumi, ciktāl tas ir nepieciešams konkrēto grozījumu izpildei.
10. Vienošanos un Līgumu groza tikai ar abpusēju rakstisku vienošanos, kas noformēta kā Vienošanās un Līguma grozījumi. Visas izmaiņas, papildinājumi, vienošanās pie Vienošanās un Līguma ir uzskatāmi par Vienošanās un Līguma grozījumiem.
1. VIENOŠANĀS UN LĪGUMA APTURĒŠANA, ATKĀPŠANĀS UN IZBEIGŠANA
11. Lai novērstu neatbilstoši veiktu izmaksu risku vai gadījumā, kad Pasūtītājam tiek samazināts vai atsaukts paredzētais finansējums, vai citu objektīvi pamatotu iemeslu dēļ, Pasūtītājs var vienpusēji apturēt Vienošanās un Līguma darbību uz laiku, kas nepieciešams konkrēto risku izvērtēšanai, novēršanai vai samazināšanai, vai attiecīgi lēmuma pieņemšanai par Vienošanās un Līguma darbības izbeigšanu pirms termiņa.
11. Vienošanās un Līguma darbība pirms termiņa vai pirms Darbu pabeigšanas, ja izpildes termiņš ir beidzies, var tikt izbeigta ar Pušu savstarpēju vienošanos.
11. Pasūtītājam ir tiesības vienpusēji pirms termiņa vai pirms Darbu pabeigšanas, ja izpildes termiņš ir beidzies, atkāpties no Vienošanās un Līguma, ja ir iestājies kāds no turpmāk minētajiem gadījumiem:
2. Piegādātājs Piegādes līguma darbības laikā ir būtiski nokavējis Darbu izpildes termiņu un termiņa kavējumā nav vainojams Pasūtītājs. Par būtisku kavējumu ir uzskatāms periods, kas pārsniedz 7 (septiņas) dienas.
2. Darbu izpildījums neatbilst Vienošanās un Līgumam, šis defekts nav novērsts vai nevar tikt novērsts Vienošanās un Līgumā paredzētajā termiņā un neatbilstībā nav vainojams Pasūtītājs.
2. Piegādātājs Iepirkuma, Vienošanās un Līguma noslēgšanas, vai Vienošanās un Līguma izpildes laikā ir sniedzis nepatiesas ziņas vai apliecinājumus.
2. Piegādātājs Vienošanās un Līguma noslēgšanas vai izpildes laikā ir pārkāpis normatīvo aktu normas attiecībā uz Vienošanās un Līguma slēgšanu vai izpildi.
2. Ir pasludināts Piegādātāja maksātnespējas process vai iestājušies citi apstākļi, kas liedz vai liegs turpināt Vienošanās un Līguma izpildi saskaņā ar Vienošanās un Līguma noteikumiem, vai kas negatīvi ietekmē Pasūtītāja tiesības, kas izriet no Vienošanās un  Līguma.
2. Piegādātājs pārkāpj vai nepilda kādu būtisku Vienošanās un Līgumā paredzētu pienākumu, piemēram, nesaņem saskaņojumu attiecībā uz apakšuzņēmēju nomaiņu vai piesaisti u.c.;
2. Piegādātājs ir patvaļīgi pārtraucis Vienošanās un Līguma izpildi, piemēram, ilgstoši (periods, kas pārsniedz 10 (desmit) dienas) neatbild uz Pasūtītāja vēstulēm vai iesniegumiem, vai Vienošanās un Līgumā norādītā kontaktpersona neatsaucas uz saziņas aicinājumiem un Piegādātājs nav sasniedzams Vienošanās un  Līgumā norādītajā adresē.
2. Ja Darbu izpilde nav iespējama bez Vienošanās un Līguma grozījumiem un atbilstoši Publisko iepirkumu likumam attiecīgie Vienošanās un Līguma grozījumi konkrētajā situācijā nav pieļaujami.
2. Ja Piegādātājs Pasūtītājam ir nodarījis zaudējumus.
2. Ja Vienošanos un Līgumu nav iespējams izpildīt tādēļ, ka Piegādātājam ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ir piemērotas Līguma izpildes laikā vai pirms Vienošanās un Līguma noslēgšanas, bet Pasūtītājam tas nebija zināms.
2. Ārējā normatīvajā aktā noteiktajos gadījumos.
2. Turpmāku Vienošanās un Līguma izpildi padara neiespējamu nepārvarama vara.
11. Piegādātājam ir tiesības vienpusēji pirms termiņa vai pirms Darbu pabeigšanas, ja  izpildes termiņš ir beidzies, atkāpties no Vienošanās un Līguma, ja ir iestājies kāds no turpmāk minētajiem gadījumiem:
3. Pasūtītājs ir būtiski nokavējis samaksas termiņu par vairāk kā 1 (vienu) mēnesi un kavējumā nav vainojams Piegādātājs.
3. Pasūtītājs pārkāpj vai nepilda citu būtisku Vienošanās un Līgumā paredzētu pienākumu;
3. Pasūtītājs ir patvaļīgi pārtraucis Vienošanās un Līguma izpildi, piemēram, ilgstoši (periods, kas pārsniedz 15 (piecpadsmit) dienas) neatbild uz Piegādātāja vēstulēm, iesniegumiem, Vienošanās vai Līgumā norādītā kontaktpersona neatsaucas uz saziņas aicinājumiem un Pasūtītājs nav sasniedzams Vienošanās un Līgumā norādītajā adresē.
3. Turpmāku Vienošanās un Līguma izpildi padara neiespējama nepārvarama vara.
11. Iestājoties kādam no Vienošanās 11.3., 11.4. punkta apakšpunktos paredzētajiem gadījumiem, puse ir tiesīga vienpusēji atkāpties no Vienošanās un Līguma un ar to Vienošanās un Līgums tiek izbeigts pirms Darbu pabeigšanas, ja puse vismaz 5 (piecas) dienas iepriekš par plānoto Vienošanās un Līguma izbeigšanu ir brīdinājusi otru pusi un, savukārt, otra puse 5 (piecu) dienu laikā vai citā termiņā, ja puses par to iepriekš vienojušās, nav novērsusi Vienošanās un Līguma pirmstermiņa atkāpšanās iemeslu. Vienošanās un Līgums pirms termiņa tiek izbeigts paziņojuma kārtībā un ir uzskatāms par izbeigtu paziņojumā norādītajā dienā, ja otra puse līdz tai nav paziņojusi pamatotus iebildumus.
11. Līguma izbeigšanas gadījumā pirms Darbu pabeigšanas Piegādātājs saņem samaksu par visiem līdz Līguma izbeigšanas brīdim kvalitatīvi paveiktajiem un Pasūtītāja pieņemtajiem Darbiem.
11. Līgums tiek uzskatīts par izpildītu, kad puses ir pilnībā izpildījušas visas Līguma saistības.
11. Līguma neizdevīgums, pārmērīgi zaudējumi, būtiskas nelabvēlīgas izmaiņas materiālu, iekārtu, darbaspēka un citā tirgū, izpildes grūtības vai citi līdzīgi apstākļi nav pamats, lai kāda puse vienpusēji atkāptos no Līguma, ja vien Vienošanās un Līgumā nav noteikts citādi.
1. STRĪDU IZŠĶIRŠANAS KĀRTĪBA
12. Strīdus, kas Pusēm rodas Vienošanās un Līguma sakarā, vispirms mēģina atrisināt pusēm vienojoties.
12. Ja puses nevar panākt kopīgi pieņemamu risinājumu, strīdīgais jautājums ir risināms Latvijas Republikas tiesā, piemērojot Latvijas Republikas normatīvos aktus.
1. CITI NOTEIKUMI
13. Vienošanās un Līgums stājas spēkā pēc tā parakstīšanas, ko veikušas visas Puses..
13. Vienošanās un Līgums tiek slēgts un visi ar Vienošanos un Līgumu saistītie jautājumi tiek risināti saskaņā ar Latvijas Republikā spēkā esošajiem tiesību aktiem.
13. Vienošanās un Līguma valoda un Darbu izpildes valoda ir Latvijas Republikas valsts valoda - latviešu.
13. Puses apņemas Vienošanās un Līguma izpildē ievērot informācijas konfidencialitāti, izmantot informāciju tikai Vienošanās un Līgumā noteikto saistību un uzdevumu izpildīšanai. Puses ir tiesīgas izpaust informāciju tādā veidā un/vai personām, kurām saskaņā ar ārējos normatīvajos aktos noteikto uzdevumu izpildi ir tiesības to pieprasīt un saņemt. Tas paliek spēkā arī pēc Vienošanās un Līguma darbības izbeigšanās.
13. Ja kāds no Vienošanās un Līguma noteikumiem zaudē spēku, tas neietekmē pārējo Vienošanās un Līguma noteikumu spēkā esamību.
13. Vienošanās un Līguma noteikumu sadalījums pa sadaļām ar tām piešķirtajiem nosaukumiem ir izmantojams tikai atsaucēm un neietekmē Vienošanās un Līguma noteikumu piemērošanu.
13. Vienošanās un Līgums kopā ar pielikumiem ietver visas Pasūtītāja un Piegādātāja vienošanos par Līguma priekšmetu un aizstāj visas iepriekšējās pārrunas, ja tādas ir bijušas, izņemot tikai Iepirkuma dokumentus.
13. Pušu paraksti apliecina, ka tās pilnībā ir iepazinušās ar Vienošanās un Līgumu un piekrīt tā noteikumiem.
13. Vienošanās sagatavota elektroniskā dokumenta veidā latviešu valodā.
1. PUŠU REKVIZĪTI UN PARAKSTI	
		VSIA “Nacionālais rehabilitācijas centrs “Vaivari””
Reģistrācijas Nr.40003273900
Juridiskā adrese: Asaru prospekts 61, Jūrmala, LV-2008
Banka: AS “SEB banka”
Bankas kods: UNLALV2X
Konts: LV13 UNLA 0010 0003 6010 1
Tālrunis: 67766124, 67766142
E-pasts: info@nrc.lv

Valdes priekšsēdētāja Stella Lapiņa
Valdes loceklis Renārs Putniņš
Valdes locekle Zoja Osipova




	SIA “Latgales granulas”
Reģistrācijas Nr.52403034911
Juridiskā adrese: "Aļņi 5" – 11, Aļņi, Dekšāres pag., Rēzeknes nov., LV-4628 
Banka: AS “Luminor Bank” Latvijas filiāle
Bankas kods: RIKOLV2X
Konts: LV20RIKO0000084271114
Tālrunis: 29473067
E-pasts: latgalesgranulas@inbox.lv

Valdes loceklis Āris Sparāns 


	SIA “Akvarius”
Reģistrācijas Nr. 40103031530
Juridiskā adrese: Tirzas iela 1, Rīga, LV-1024
Banka: AS “SEB Banka”
Bankas kods: UNLALV2X
Konts: LV30UNLA0001003467205
Tālrunis: 67546517
E-pasts: akvarius@akvarius.lv

Valdes loceklis Andrejs Drozdovs

	SIA “Scanbio Latvia”
Reģistrācijas Nr. 40003356780  
Juridiskā adrese: “Griķi”, Laucienes pag., 
Talsu nov., LV-3285
Banka: AS “SEB banka”
Bankas kods: UNLALV2X
Konts: LV13UNLA0028700467271
Tālrunis: 63291363, 20010614
E-pasts: scandbiolatvia@scandbio.com

Valdes loceklis Māris Ziediņš


	SIA “AiDEX”, 
reģistrācijas Nr. 5020338920,  
juridiskā adrese: Rīga, Jelgavas iela 47, LV-1004,
Banka: BluOR Bank AS
Bankas kods: CBBRLV22
Konts: LV13CBBR1129438000010
Tālrunis: +371 28550505
E-pasts vladimirs@aidex.lv

Valdes loceklis Vladimirs Juženko










